“หุ้นเอเชีย” เปิดผันผวน นักลงทุนจับตาเงินเฟ้อ “จีน” วันนี้
“หุ้นเอเชีย” เปิดผสมผสาน เนื่องจากนักลงทุนกังวลตัวเลขดัชนี CPI และดัชนี PPI ของจีนวันนี้ และติดตามผลการเลือกตั้งกลางเทอมของสหรัฐ 
“หุ้นเอเชีย” เปิดผสมผสาน เนื่องจากนักลงทุนกังวลตัวเลขดัชนี CPI และดัชนี PPI ของจีนวันนี้ และติดตามผลการเลือกตั้งกลางเทอมของสหรัฐ
9 พ.ย. 2565

ผู้สื่อข่าวรายงานว่า ตลาดหุ้นเอเชียเปิดผสมผสานในวันนี้ ขณะที่นักลงทุนจับตาผลเลือกตั้งกลางเทอมของสหรัฐ และข้อมูลเศรษฐกิจ ซึ่งรวมถึงข้อมูลเงินเฟ้อของจีน
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่ 27,884.55 จุด เพิ่มขึ้น 12.44 จุด หรือ +0.04%, ดัชนี HSI ตลาดหุ้นฮ่องกงเปิดวันนี้ที่ 16,552.80 จุด ลดลง 4.51 จุด หรือ -0.03% และดัชนี SSE Composite ตลาดหุ้นจีนเปิดวันนี้ที่ 3,064.46 จุด ลดลง 0.03 จุด หรือ -0.00%
โดยจีนมีกำหนดเปิดเผยดัชนีราคาผู้บริโภค (CPI) และดัชนีราคาผู้ผลิต (PPI) ในวันนี้
ด้าน นางมิเชล บูลล็อก รองผู้ว่าการธนาคารกลางออสเตรเลีย (RBA) เตรียมกล่าวสุนทรพจน์ในช่วงบ่ายวันนี้ตามเวลาออสเตรเลีย
โดยดัชนีดาวโจนส์ตลาดหุ้นนิวยอร์กปิดพุ่งขึ้นติดต่อกันเป็นวันที่ 3 ในวันอังคาร (8 พ.ย.65) โดยนักลงทุนเข้าซื้อหุ้นอย่างต่อเนื่อง ก่อนที่จะรู้ผลการเลือกตั้งกลางเทอมของสหรัฐ ขณะเดียวกันนักลงทุนจับตาการเปิดเผยดัชนีราคาผู้บริโภค (CPI) ของสหรัฐในวันพฤหัสบดีนี้ เพื่อประเมินแนวโน้มเงินเฟ้อและทิศทางอัตราดอกเบี้ยของธนาคารกลางสหรัฐ (เฟด)